text: Framvegis alt ov nógv tíðaravmarkað størv
text: #000001
text: Bert triðja hvørt lærarastarv, ið er lýst leyst til komandi skúlaár, er eitt fast starv, vísir uppgerð hjá Skúlablaðnum
text: #000002
text: Bert triði hvør lærari, ið fer at søkja og verður settur í starv komandi skúlaár, verður settur í fast starv.
text: #000003
text: Tað vísir ein samanteljing, sum Skúlablaðið hevur gjørt, nú størvini fyri komandi skúlaár eru lýst leys.
text: #000004
text: Tilsamans eru 137 lærarastørv lýst leys til komandi skúlaár, men bert 47 teirra eru føst størv, meðan 90 eru tíðaravmarkað størv. Í prosentum merkir hetta, at um 34 prosent av øllum lýstu størvunum eru føst størv.
text: #000005
text: Hetta er ein lítil bati frá í fjør, tá 28 av 115 størvum vóru føst størv – ein prosentlutur á 24 prosent.
text: #000006
text: Hetta harmast Lærarafelagið um, tí hetta hevur við sær, at støðan hjá nýggjum lærarum er ótrygg, og Skúlablaðið greiðir eisini frá, at herfyri setti ein lærari seg í samband við Lærarafelagið, tí at lærarin nú á sætta ári skuldi søkja starv á sama skúla.
text: #000007
text: Yvirhøvur verður søkt eftir fleiri størvum í ár enn í fjør, og tað er fegnast um, heldur Lærarafelagið, men vísir samstundis á, hóast talið á føstum størvum í ár er á støði við 2021, so er talið á tíðaravmarkaðum størvum í ár ein triðing størri enn tað var í 2021.
text: #000008
text: Frítíðarskúlar skulu hava opið, hóast skúlar hava frí
text: #000010
text: Løgreglan váttar: Restir av rúsevnanýtslu eru at finna nærhendis skúlum
text: #000011